OzLabs/hebrew-wiki-articles huggingface dataset:
אולימפיאדת אלברוויל (1992)

אולימפיאדת החורף ה-16 נערכה מ-8 בפברואר עד 23 בפברואר 1992 בעיר אלברוויל שבצרפת.

באולימפיאדה השתתפו 1801 ספורטאים מ-64 מדינות.

== אירועים מיוחדים ==
* ליובוב יגורובה () זכתה ב-5 מדליות, מהן 3 מדליות זהב ו-2 כסף בסקי למרחקים.
* ביורן דאהלי () זכה ב-4 מדליות, מהן 3 מדליות זהב ו-1 כסף בסקי למרחקים.
* וגארד וולוואנג () זכה ב-4 מדליות, מהן 3 מדליות זהב ו-1 כסף בסקי למרחקים.
* בוני בלייר () זכתה ב-2 מדליות זהב בהחלקה מהירה.

==מדליות==
{| border="1" cellpadding="2" cellspacing="0"
|- bgcolor="#efefef"
! מקום
! מדינה
! bgcolor="gold" | זהב 
! bgcolor="silver" |כסף
! bgcolor="CC9966" |ארד
! סה"כ 
|-
||1|| 
||10||10||6||26
|-
||2|| 
||9||6||8||23
|-
||3|| 
||9||6||5||20
|-
||4||
||6||7||8||21
|-
||5||
||5||4||2||11
|-
||6||
||4||6||4||14
|- bgcolor="#EFEFEF"
||7|| (מארחת)
||3||5||1||9
|-
||8|| 
||3||1||3||7
|-
||9|| 
||2||3||2||7
|-
||10||
||2||1||1||4
|-
||11||
||1||2||4||7
|-
||12||
||1||1||2||4
|-
||13||
||1||0||3||4
|-
||14||
||1||0||2||3
|-
||15|| סין
||0||3||0||3
|-
||16||
||0||2||0||2
|-
||17||
||0||1||0||1
|-
||18||
||0||0||3||3
|-
||19||
||0||0||1||1
|-
||19||
||0||0||1||1
|-
|- bgcolor=lightgray
| || || || || || 
|-
!colspan="2"|סך הכל
!57!!58!!56!!171
|}

==ראו גם==
* המשחקים הפאראלימפיים אלברוויל (1992)

==קישורים חיצוניים==

* 
* [http://www.olympic.org/uk/games/past/index_uk.asp?OLGT=2&OLGY=1992 אתר הוועד האולימפי]
* [http://www.aafla.org/OlympicInformationCenter/OlympicReview/1992/ore294/ORE294o.pdf תוצאות רשמיות] 
* 

*
1992
קטגוריה:1992 בספורט
אלברוויל
קטגוריה:רון-אלפ: ספורט
קטגוריה:1992 בצרפת
ראש בקיר

צמד מתחרים שעליהם לעבור את הקיר שמולם דרך התשובה הנכונה
צמד מתחרים שעליהם לעבור את הקיר דרך צורה. הם אינם מצליחים ונופלים למים.
ראש בקיר הוא שעשועון ששודר בערוץ 10 בהנחייתם של שי ודרור.

השעשועון מבוסס על המקביל היפני "טוֹנרוּזוּ נוֹ מינַסָן נוֹ אוֹקָגֶה דְשיטָה" (とんねるずのみなさんのおかげでした מילולית: "מנהרות תודה לכולם", גרסאות במערב מוכרות גם כ-Brain Wall או Human Tetris). בכל תוכנית מתחרות שתי קבוצות המורכבות משלושה אנשים ממגזרים שונים (לדוגמה עובדי חברת החשמל, מדריכות כושר וכו').

== המקבילות ברשתות הטלוויזיה הזרות ==
התוכנית שהייתה להצלחה ביפן, נקנתה למעל 20 מדינות ביניהן: ישראל, ארצות הברית, אוסטרליה, רוסיה ואינדונזיה.

==מטרת המשחק==
מטרת המשחק היא לשרוד את הצורות השונות שבאות בתוך קיר עשוי מקלקר, כלומר להתאים את הגוף לפי הצורה שמגיעה ובכך להימנע מנפילה לבריכה. מדי פעם מגיע קיר עם כתב חידה, המורכב משתי אופציות לתשובה. על המתמודד למצוא את התשובה הנכונה בזמן הקצר ביותר, להפנות ראשו לכיוון התשובה. אם התשובה נכונה, יעבור המתמודד את הקיר, ואם לא - יפול המתמודד למים.

==שלבי המשחק==
המשחק מורכב משלושה שלבים: בשלב הראשון ישנו מתמודד אחד מכל קבוצה, ועל כל הצלחה של מתמודד לעבור את הקיר דרך הצורה שניתנה לו מבלי ליפול למים, הקבוצה מקבלת 10 נקודות. בשלב השני מתמודדים שני אנשים מכל קבוצה, כאשר על כל מעבר צורה מבלי ליפול למים מקבלת הקבוצה 20 נקודות. במצב של שוויון נקודות בין הקבוצות לאחר שני הסיבובים הראשונים, הקבוצה שניצחה הכי הרבה משחקים בתוכניות הקודמות, מחליטה אם היא מתמודדת בשלב השלישי או הקבוצה היריבה. במידה שאחת הקבוצות ניצחה, היא גם מחליטה מי תתמודד בסיבוב השלישי. במידה שהקבוצה השנייה עולה לשחק בסיבוב השלישי ומנצחת היא מדיחה את הקבוצה בעלת הניקוד הגבוה יותר שניצחה בתום שני הסיבובים הראשונים ועוברת לתוכנית הבאה, שם היא פוגשת קבוצה חדשה. המשחק הוא טטריס אנושי לחלוטין. בעונה השנייה נוסף עוד שלב לקבוצה המנצחת בלבד: קיר החופש. המשתתף רץ על מסוע וצריך להזהר ממכשולים כשהוא רץ על המסוע. כשהוא מגיע לקיר, ועובר אותו, הקבוצה המנצחת זוכה בחופשה זוגית בחו"ל.

==המשך שידורי התוכנית בישראל==
ב-4 באוגוסט 2008 הודיע ערוץ 10 על עונה שנייה לתוכנית, ובספטמבר אותה שנה החלו שידורי העונה השנייה.

== קישורים חיצוניים ==

* [https://web.archive.org/web/20080613030633/http://10tv.nana10.co.il/Article/?ArticleID=555121 ראש בקיר], באתר נענע 10

קטגוריה:ערוץ עשר: תוכניות וסדרות
קטגוריה:יפן: טלוויזיה
קטגוריה:שעשועוני טלוויזיה
קטגוריה:תוכניות טלוויזיה ישראליות מבוססות על פורמט יפני
סמל טג'יקיסטן

סמל טג'יקיסטן הוא גרסה מותאמת של הסמל המקורי של הרפובליקה הסובייטית הסוציאליסטית הטג'יקית, בו נעשה שימוש עד התפרקות ברית המועצות ב-1991. כמו סמלן של רפובליקות פוסט-סובייטיות אחרות, גם הסמל הנוכחי משמר כמה ממרכיבי הסמל הסובייטי.

במרכז הסמל נמצא אותו הכתר שמופיע בדגל טג'יקיסטן. הכתר מתייחס למילה הפרסית "טאג'", שמשמעותה כתר, ממנה נגזר שמו של העם הטג'יקי, על פי אחת ההשערות.
בבסיס הסמל מופיעים ספר פתוח וכן הרי פמיר, המהווים חלק נרחב משטחה של הרפובליקה.
מסביב מופיעים ענפי כותנה בצד אחד וחיטה בצד השני, כמו גם סרט עם הצבעים הלאומיים - אדום, לבן וירוק.

== קישורים חיצוניים ==

* [https://web.archive.org/web/20111006033213/http://www.tjus.org/tajikistan/state-symbols סמלי המדינה] באתר שגרירות טג'יקיסטן בארצות הברית 

קטגוריה:טג'יקיסטן: סמלים לאומיים
טג'יקיסטן, סמל

טג'יקיסטן
כורכומין

כורכומין (Curcumin) הוא החומר הפעיל העיקרי בכורכום. הוא מופק מקנה השורש (rhizome) של צמח הכורכום. הכורכומין נמנה עם הכורכומונואידים, פיגמנטים המקנים לכורכום את צבעו הצהוב-כתום ומשתייכים לקבוצת הפוליפנולים. פוליפנולים הן תרכובות כימיות טבעיות המיוצרות על ידי צמחים כתוצרי משנה של תהליכים שונים בצמח. במשפחת הפוליפנולים קיימות מעל 5,000 תרכובות שונות.

קיימות ראיות מעטות בלבד לתועלת הרפואית שבצריכת כורכומין, ולא נמצאה לו יעילות רפואית קלינית.

==שימושים רפואיים==
מחקרי מעבדה מצאו כי לכורכומין תכונות אנטי-דלקתיות, אולם לא נמצאה תועלת בשימוש בכורכומין במחקרים ראשוניים או קליניים. סקירה מערכתית של מחקרים שבדקו את השימוש בתוספים מבוססי כורכומין לטיפול בפצעים סוכרתיים לא מצאה תוצאה חיובית בשימוש עבור בני-אדם.

===זמינות ביולוגית===
במחקרים שבדקו את ספיגתו של כורכומין שנצרך דרך הפה גילו כי 40% עד 85% מהכורכומין עובר דרך מערכת העיכול ללא שינוי. כלומר, ספיגתו דרך המעי מוגבלת. מחקרים נוספים שבדקו כיצד ניתן להגביר את ספיגתו במעי, מצאו שתוספת של פפרין, המרכיב הפעיל בפלפל שחור, מגבירה את ספיגת הכורכומין במעי.

===תופעות לוואי===
בכמויות צריכה רגילות עבור מבוגר בריא, הכורכומין נחשב כבטוח לשימוש. צריכת כמויות גדולות עלולה לגרום לבחילה, בעיות עיכול או שלשול. מומלץ לסובלים ממחלות כיס המרה להימנע מצריכה כורכום כתוסף מזון, כי הוא עלול להחריף את מצבם.

==קישורים חיצוניים==

* 
* ראובן אור, [http://www.balanceherbs.co.il/category.asp?title=כורכומין%20/פרופסור%20ראובן%20אור&pid=69&id=19 מחקרים על תכונותיו הרפואיות של הכורכומין], בית החולים הדסה עין כרם, ירושלים
* שחר לב-ארי, רמי בן יוסף, עקיבא וקסלר, [http://www.balanceherbs.co.il/category.asp?title=כורכומין%20ממסורת%20למדע&pid=70&id=19 כורכומין ממסורת למדע]. המאמר פורסם גם בכתב העת The Pharma אפריל 2008.
*
* דוקטורס אונלי [http://doctorsonly.co.il/2011/03/4447/ כורכומין מגביר את הפעילות התרפויטית של תרופה לסרטן המעי הגס]
* 

==הערות שוליים==

קטגוריה:תרכובות אורגניות
קטגוריה:טיפול בסרטן
קטגוריה:פיגמנטים
שחזור (סרט)

שחזור או בשמו האנגלי Reconstruction, הוא סרט תיעודי באורך 90 דקות, שהופק ובוים בארצות הברית, על ידי איירין לוסטיג, בשנת 2001. הסרט הוא בשפות אנגלית, רומנית ועברית עם כתוביות באנגלית.

הסרט בנוי סביב אירוע מעברה של מוניקה סביאנו, סבתא של הבמאית והשורדת היחידה של כנופיית יואניד. שם הסרט מחקה במכוון את שמו של סרט שחזור שיצרו שלטונות הביטחון של רומניה, Reconstituirea, כששחזרו שוד בנק שביצעה קבוצה של חמישה גברים ואשה אחת, בבירת רומניה, בוקרשט, ב-1959.

הסרט הוצג בפסטיבלי קולנוע שונים, בהם בפסטיבל הסרטים הבינלאומי חיפה ה-19 במסגרת של "זהות יהודית" המשותפת עם הפסטיבל לקולנוע יהודי של בוסטון.

== ראו גם ==
* כנופיית יואניד
* השוד הקומוניסטי הגדול

== קישורים חיצוניים ==

* [http://tjctv.com/?p=248 The Jewish Channel reviews Reconstruction]
* [https://web.archive.org/web/20150404010741/http://newenglandfilm.com/news/archives/01october/romanian.htm Interview with Filmmaker Irene Lusztig]
* [http://www.wmm.com/filmcatalog/pages/c585.shtml Woman Make Movies review of Reconstruction]

קטגוריה:סרטים אמריקאיים
קטגוריה:סרטים תיעודיים
קטגוריה:סרטי 2001
איונים

האיונים (ביוונית: Ἴωνες) היו אחת משלוש הקבוצות האתניות שהרכיבו את העם ההלני.

לפי האגדה, האיונים היו צאצאיו של יון, בנו של קסותוס, ונכדו של הלנוס (האב הקדמון האגדתי של כל ההלנים, ששני בניו האחרים היו איולוס ודורוס).

למושג "איוני" היו שני מובנים ביוון העתיקה. במובן הצר, איוני היה מי שדובר את הניב האיוני, בעיקר ביישובים הממוקמים על איים בים האגאי, אך גם ביישובים בחוף המערבי של אנטוליה, באזור שקיבל את השם איוניה (לשם היגרו איונים דרך אתונה לאחר שגורשו מאדמתם, בחצי האי פלופונסוס, בעת הפלישה הדורית). במובן הרחב יותר, האיונים היו כל מי שדיבר בניב האיוני, בניב האטי או כל דיאלקט השייך למה שקרוי יוונית מזרחית.

שתי הקבוצות האתניות האחרות ביוון העתיקה היו הדורים והאיולים. האיונים חיו לחופי הים האגאי ועל רוב האיים בו. האיולים שכנו בבויאוטיה, לסבוס ובכמה איים לחוף אנטוליה. לעומתם, את הדורים, שהיוו את הקבוצה האתנית הגדולה מבין ההלנים, ניתן היה למצוא במקדוניה, פלופונסוס, כרתים, רודוס ובשישייה הדורית.

אוכלוסייה איונית גדולה נמצאה בתראקיה, והעיר הצרפתית מרסיי הוקמה על ידי מהגרים מהעיר פוקאיה שבאיוניה.

==קישורים חיצוניים==

* 

קטגוריה:יוון העתיקה: עמים
וילה אמין ג'מל

וילה אמין ג'מל, הוא מבנה המצוי בשכונת טלביה בירושלים, ברחוב מאנה 4, ונחשב לאחד המבנים המפוארים ביותר שנבנו בשכונת טלביה בתקופה שקדמה לסיום המנדט הבריטי.

==היסטוריה==
וילת ג'מל נבנתה בשנות ה-30 של המאה ה-20 עבור משפחתו של אמין ג'מל, ערבי נוצרי פרוטסטנטי, אחיו של אמין התגוררו אף הם בשכונה: שיבלי ג'מל התגורר ברחוב מאנה 6 ואניס ג'מל התגורר בבית אניס ג'מל רחוב אלקלעי.

את המבנה תכנן ככל הנראה האדריכל אנטון ברמכי.

משפחת ג'מל נמלטה מהשכונה בשנת 1948 בעקבות הלחימה בירושלים במלחמת העצמאות והמבנה הועבר לחזקתו של האפוטרופוס על נכסי נפקדים. האפוטרופוס הכללי השכיר את הקומה העליונה של המבנה למשפחתו של בנימין הלוי, לימים שופט בית המשפט העליון. הקומה התחתונה של המבנה הושכרה לאדריכל רפאל בן-דור שהתגורר בה עד מותו בשנת 2000.

בשנת 1997 נרכש המבנה על ידי קבלנים במטרה להקים בחצר המבנה בנייני מגורים גבוהים על פי תוכניות האדריכל אמציה אהרונסון.

==תיאור המבנה==
בית ג'מאל הוא מבנה דו קומתי, שנבנה בפאר רב, בסגנון בנייה מזרחי (ליוואן). הקומה העיקרית של המבנה (קומת הכניסה) היא דווקא הקומה השנייה, וגרם מדרגות מפואר מוביל אליה. בחזית המבנה ניצבה גינה גדולה בה ארחו בני משפחת ג'מל את נכבדי ירושלים בשלהי תקופת המנדט הבריטי.

==ראו גם==
* בית אניס ג'מל
* וילה שבלי ג'מל

==לקריאה נוספת==
* דוד קרויאנקר, שכונות ירושלים, טלביה, קטמון והמושבה היוונית, מכון ירושלים לחקר ישראל, כתר הוצאה לאור, 2002
* דוד קרויאנקר, ירושלים, מבט ארכיטקטוני, מכון ירושלים לחקר ישראל, כתר הוצאה לאור, 1996

==קישורים חיצוניים==

אמין ג'מל
קטגוריה:ירושלים: בתי מגורים
גביעונית

גביעונית הוא סוג צמחים ממשפחת השושניים.

בסוג גביעונית מצויים כ־100 מינים של צמחים עשבוניים בעלי בצל הנפוצים בכדור הארץ בחלקים שמצפון לקו המשווה. לפרחים צורה המזכירה גביע (ומכאן שם הסוג), והם דו־זוויגיים ומורכבים מ־6 עלי־עטיף, 6 אבקנים, עלי אחד ו־3 עלי־שחלה. עלי הגביעונית ערוכים לאורך הגבעול. פרי הגביעונית הוא הלקט.

שני מיני הגביעונית גדלים בר בארץ, והם גביעונית הלבנון וגביעונית עבת עלים, מינים שהתחבבו כצמח נוי. כל מיני הגביעונית הגדלים בר בישראל מוגנים על פי חוק.

הגנום של הגביעונית הוא אחד מהגנומים הגדולים ביותר. לזן Fritillaria assyriaca ישנו הגנום הגדול ביותר הידוע מבין הגביעוניות, והוא מכיל כ־130,000,000,000 זוגות בסיסים.

==קישורים חיצוניים==

* 

== הערות שוליים ==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:שושניים
קטגוריה:צמחייה אלפינית
השישייה הדורית

השישייה הדורית הייתה פדרציה של שש ערים דוריות:

# קוס, באי הנושא את אותו השם בים האגאי.
# קנידוס והליקרנסוס בחבל קאריה.
# לינדוס, יאליסוס וקמירוס באי רודוס.

שש הערים נהגו לערוך במשותף פסטיבלים ותחרויות לכבודו של האל אפולו בקרבת קנידוס, בהם חולקו למנצחים חצובות פליז שהוצבו, לאחר כבוד, במקדש אפולו.

שישייה דורית
השוד הקומוניסטי הגדול

השוד הקומוניסטי הגדול או בשמו הרומני Marele jaf comunist, הוא סרט תיעודי באורך 75 דקות, שבוים על ידי אלכסנדרו סולומון, בשנת 2004. הסרט הופק בשיתוף צרפתי-רומני והבכורה שלו הייתה בבריסל, ב-4 ביוני 2004. הבכורה הרומנית הייתה ב-30 בספטמבר.

הסרט בנוי סביב המקרה של כנופיית יואניד ושוד הבנק הלאומי שביצעו חבריה ב-1959 והוא הסרט השלישי בנושא זה, אחרי סרט השחזור של הפשע, שבוים על ידי וירג'יל קלוטסקו ושחקו בו השודדים עצמם והסרט Reconstruction (שחזור) של איירין לוסטיג, נכדתם של שניים מהשודדים.

הסרט זכה לפרסים שונים ברומניה, צרפת, הונגריה וספרד, הוצג במדינות רבות על פני שלוש יבשות ובערוצי טלוויזיה שונים.

== ראו גם ==
* כנופיית יואניד
* שחזור (סרט)
== קישורים חיצוניים ==
* [http://www.videofil.ro/galery.php?id_film=182&id_foto=433 Marele jaf comunist] 
* [http://agenda.liternet.ro/articol/2123/Alex-Leo-Serban/RPR-face-ordine-Marele-jaf-comunist.html הרפובליקה הרומנית העממית עושה סדר - השוד הקומוניסטי הגדול] 

קטגוריה:סרטים תיעודיים
קטגוריה:סרטי 2001
אירה ריסנזון

אירנה (אירה) ריסנזון-נחמני (נולדה ב-14 בינואר 1988) היא מתעמלת אמנותית ישראלית. ייצגה את ישראל באולימפיאדת בייג'ינג 2008 וסיימה במקום תשיעי. זכתה במדליית כסף בתרגיל החישוק באוניברסיאדת בלגרד (2009) ובמדליית כסף בתרגיל עם סרט במסגרת סבב הגביע העולמי. ריסנזון הייתה לספורטאית הישראלית הראשונה שזכתה במדליה בתחרות סבב הגביע העולמי בהתעמלות אומנותית.

==ביוגרפיה==
ריסנזון נולדה בהונגריה, בילדותה עברה משפחתה לאוקראינה, והיא החלה להתאמן בהתעמלות אמנותית כבר בגיל 5, ולאחר שעלתה לישראל בגיל 9, המשיכה באימוניה במסגרת מועדון עירוני חולון. בשנת 2007 זכתה במקום השביעי באליפות אירופה שנערכה בבאקו ובמקום השביעי באליפות העולם שנערכה בפטרס. היו אלה ההישגים הגבוהים ביותר אליהם הגיעה מתעמלת אמנותית ישראלית עד לזמנה, והם גם הבטיחו את השתתפותה באולימפיאדת בייג'ינג.

באולימפיאדת בייג'ינג הפכה לישראלית הראשונה שעלתה לגמר קרב רב אישי בהתעמלות אומנותית. לגמר עלתה מהמקום השביעי, ובגמר עצמו סיימה במקום התשיעי. באוניברסיאדת בלגרד (2009) זכתה במדליית כסף בתרגיל החישוק וסיימה במקום הרביעי בתרגילי החבל והסרט.

באוגוסט אותה שנה זכתה ריסנזון במדליית כסף בתרגיל עם סרט בתחרות שנערכה בקייב במסגרת סבב הגביע העולמי. בכך הפכה ריסנזון לספורטאית הישראלית הראשונה שזוכה במדליה בתחרות הגביע העולמי בהתעמלות אומנותית. בחבל ובכדור הגיעה ריסנזון למקום הרביעי, ובחישוק הגיעה למקום השביעי.

באליפות אירופה באפריל 2010 סיימה ריסנזון במקום ה-11 בדירוג הכללי. באליפות העולם בהתעמלות אומנותית שנערכה במוסקבה בספטמבר אותה שנה היא סיימה במקום ה-9.

מלבד התעמלות אמנותית, עוסקת ריסנזון גם בדוגמנות, ובין היתר נטלה חלק בקמפיין פרסום של חברת "מגה ספורט", לצדו של דודי בלסר. בשנת 2016 יצא ספרה "מציירת בסרט", אודות חוויותיה בספורט, בהוצאת הספרים מדיה 10.

==חיים אישיים==
ריסנזון עברה תהליך גיור. ביולי 2011 נישאה לדייב נחמני. אם לשתי בנות. מתגוררים בהוד השרון.

== קישורים חיצוניים ==

* 
* 
* 
* רון אביטל, "[https://web.archive.org/web/20080326230644/http://www.rhythmic.co.il/articles.php?a=view&id=7 אירה ריסנזון 2007 - סיפורה של אלופה]" באתר ההתעמלות האמנותית הישראלי
* 
* [https://web.archive.org/web/20140222181842/http://fig.lx2.sportcentric.com/athletes/3129 פרופיל], אתר התאחדות ההתעמלות הבינלאומית 

==הערות שוליים==

קטגוריה:מתעמלות אומנותיות ישראליות
קטגוריה:מתעמלות אומנותיות באולימפיאדת בייג'ינג (2008)
קטגוריה:ישראליות ילידות הונגריה
קטגוריה:ישראלים ילידי הונגריה
קטגוריה:עולות בשנות ה-1990
קטגוריה:עולים בשנות ה-1990
קטגוריה:גרות ישראליות
קטגוריה:משתתפות ישראליות באולימפיאדת בייג'ינג (2008)
קטגוריה:עולים לא-יהודים
קטגוריה:ישראליות שנולדו ב-1988
קטגוריה:ישראלים שנולדו ב-1988
מיכאל שונוונדט

מיכאל שונוונדט (בדנית: Michael Schønwandt, נולד ב-10 בספטמבר 1953 בפרדריקסברג) הוא מנצח דני.

==קורות חייו==
מיכאל שונוונדט הוא המנהל המוזיקלי של התזמורת הדנית המלכותית והאופרה המלכותית בקופנהגן. לא מכבר הוביל את האופרה המלכותית אל בית האופרה החדש בקופנהגן, שם תעלה הלהקה מחזור שלם של טבעת הניבלונג מאת ריכרד וגנר בהפקה חדשה. שונוונדט הוא מראשי התומכים בעולם במוזיקה של קרל נילסן, שהקליט את כל הסימפוניות והקונצ'רטי של נילסן.

מיכאל שונוונדט כיהן גם כמנצח ראשי של תזמורת הקונצרטהאוס של ברלין, מנצח אורח ראשי של התזמורת הסימפונית הלאומית של דנמרק ומנצח אורח ראשי של התיאטרון הלאומי דה לה מוניי בבריסל, בלגיה. הוא למד באקדמיה המלכותית למוזיקה בלונדון, התקבל כמנצח קבוע לאופרה המלכותית בקופנהגן בשנת 1979 ובעונות הבאות ניצח על רפרטואר נרחב, החל במוצרט וכלה בקשישטוף פנדרצקי.

מאז עבד שונוונדט בשורה ארוכה של בתי אופרה מובילים בעולם, ביניהם בית האופרה המלכותית, קובנט גארדן בלונדון, האופרה של וינה, האופרה הלאומית של פריז, האופרה של שטוטגרט ופסטיבל ביירוית, שם ניצח על המייסטרזינגר מנירנברג.

הקריירה הקונצרטית מקיפה את אירופה והופעותיו כוללות את התזמורת הפילהרמונית של ברלין, התזמורת הפילהרמונית של וינה, תזמורת פילהרמוניה, התזמורת הסימפונית של לונדון (עמה ביצע את כל הקונצ'רטי לפסנתר של בטהובן עם אלפרד ברנדל), הפילהרמונית של לונדון, תזמורת רדיו בוואריה, תזמורת פסטיבל בודפשט ותזמורת שווייץ המערבית.

שונוונדט הוציא הרבה הקלטות חשובות, מלבד רשימת הקלטותיו המקיפה ליצירות נילסן, ובתחום האופרה הקליט את "סלומה" של ריכרד שטראוס ואת "מעשה השפחה" של פול רודרס, על פי ספרה של הסופרת הקנדית מרגרט אטווד. שעליה ניצח בביצוע בכורה.

==קישורים חיצוניים==

קטגוריה:מנצחים דנים
קטגוריה:קופנהגן: אישים
קטגוריה:דנים שנולדו ב-1953
פאבו ברגלונד

פאבו ברגלונד (בפינית: Paavo Berglund, 14 באפריל 1929 בהלסינקי – 25 בינואר 2012) היה מנצח פיני. ברגלונד למד נגינה בכינור והצטרף לתזמורת רדיו פינלנד בשנת 1949.

== ביוגרפיה ==
בשנת 1952 היה ברגלונד שותף לייסוד התזמורת הקאמרית של הלסינקי. הוא כיהן כמנצח ראשי של תזמורת הרדיו הפינית בשנים 1962 - 1972 ובשנת 1965 ניצח על הקונצרטים ליובל המאה של ז'אן סיבליוס עם תזמורת בורנמות, שלמנצחה הראשי התמנה בשנת 1972. הוא הרבה להופיע ברחבי העולם עם תזמורות חשובות והיה למנהל מוזיקלי של הפילהרמונית של הלסינקי בשנת 1975. בתקופת עבודתו עם הפילהרמונית של הלסינקי יצא לברגלונד שם של רודן בשל החזרות שניהל ביד חזקה והתובענות שאינה מתפשרת לשלמות מוזיקלית. ברגלונד היה גם חבר בסגל המנצחים של התזמורת הלאומית של רוסיה.

שמו של ברגלונד נקשר בעיקר במוזיקה של סיבליוס. הוא הקליט את מכלול הסימפוניות של סיבליוס שלוש פעמים, לצד יצירות אחרות של המלחין, כגון "קולרוו". כמו כן הקליט יצירות של איינר אנגלונד ואאוליס סאלינן. ברגלונד עבד גם עם התזמורת הקאמרית של אירופה בהקלטת מכלול הסימפוניות של יוהנס ברהמס.

ברגלונד הגיע אל ארצות הברית בשנות ה-90 של המאה ה-20 ומאז היה למנצח אורח קבוע בפילהרמונית של ניו יורק ובתזמורת קליבלנד.

==פרסים==
* פרס גראמי ופרס דיאפזון הזהב.

==רשימת הקלטות נבחרות==
* היידן: סימפוניות מס' 92 ו-99, התזמורת הקאמרית הפינית (אונדין)
* נילסן: סימפוניות 1 עד 6, התזמורת הדנית המלכותית (RCA ויקטור)
* סיבליוס: סימפוניות 1 עד 7, יצירות תזמורתיות, תזמורת בורנמות,EMI
* סיבליוס: סימפוניות 1 עד 7, יצירות תזמורתיות, הפילהרמונית של הלסינקי, EMI
* סיבליוס: סימפוניות 1 עד 7, התזמורת הקאמרית של אירופה (פינלנדיה)

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מנצחים פינים
קטגוריה:הלסינקי: אישים
קטגוריה:כנרים
קטגוריה:פינים שנולדו ב-1929
קטגוריה:פינים שנפטרו ב-2012
ישראל הר

ישראל הר (1966, צילום: [[בוריס כרמי)]]
ישראל הַר (21 במרץ 1932 – 15 במאי 2019) היה משורר ועורך ישראלי.

==ביוגרפיה==
הר נולד בעיר חלם שבפולין בשנת 1932, ובינקותו עלה לארץ ישראל ובה גדל והתחנך. היה מתלמידיו הצעירים של החזון אי"ש. יצא בשאלה בגיל בר מצווה. היה חבר "ההגנה" והאצ"ל, ולאחר קום המדינה שירת בצה"ל. תקופת-מה עשה כימאי בצי הסוחר.

במשך כשלושים שנה, החל משנת תשכ"ד (1964), ערך את ספריית תרמיל של צה"ל, שבמסגרתה יצאו כ-200 ספרי כיס ממיטב הקלסיקה של הספרות העולמית והעברית. הספרים נמכרו לחיילים במחיר זול, כמחצית ממחיר ספרים בשוק האזרחי, ויצאו בכריכה רכה ובפורמט קטן, שנוח לחייל לשאת בכליו.

הצטרף למערכת הוצאת "קשב לשירה", שבמסגרתה יצאו לאור השלישי עד השביעי שבספרי שיריו.

בשנת 1996 הוענק לו פרס קרן ראש הממשלה לוי אשכול לפרסי יצירה.
ממוזער
בשנת 2006 הוענק לו במסגרת פסטיבל המשוררים במטולה פרס טבע לשירה. שופטי הפרס ציינו:
:"הישראלי שבמשוררים" - הישראליות של ישראל הר קשה בהדרה: יסודה באיזו מזיגה אמיצה בין נוף הארץ והיישוב ובין רבדים ארכאיים, בעיקר מקראיים, של העברית. השורות קטועות, התחביר שבור ועם זאת הם נושמים עבריות עמוקה, שקועים בדפוסים של העברית לדורותיה ובאותה שעה עושים בה כבתוך שלהם, בחופש סוברני של משורר מודרניסטי.

הר היה אב לבת ובן. היה גרוש מאסנת הר. נפטר ב-15 במאי 2019 בגיל 87.

ארכיונו האישי שמור בספרייה הלאומית<ref></ref>.

==ספריו==
מספרי ספריית "תרמיל" שבעריכת ישראל הר
* אביון לפני הניצה (הוצאת "תחיה", 1962), רישומים: יוסל ברגנר
* קצה החשכה ולחם (הוצאת "שחל-אהבים", 1994)
* גן חבלים מלב האש (הוצאת "קשב לשירה", 2003)
* סליחה (הוצאת "קשב לשירה" 2008), איורים: אודרי ברגנר
* צפוריאן קורא לנחש הנחשת (הוצאת "קשב לשירה"), 2011.
* הספר השישי (הוצאת "קשב לשירה"), 2013.
* השביעי (הוצאת "קשב לשירה"), 2016.

==לקריאה נוספת==
* אורי הולנדר, דיוקן בקצה החשכה: על שירת ישראל הר, תל אביב: קשב לשירה, תשס"ז 2007. (עבודת מחקר המתמקדת בספר השירים של הר "אביון לפני הניצה")

==קישורים חיצוניים==

* 
* , 
* 
* 
* 
* [https://web.archive.org/web/20160303170257/http://www.iton77.com/325/har325.html לְבַעַל מְחַבֵּר מְנַגֵּן יוֹדֵעַ שִׁיר], עתון 77, גיליון 325, דצמבר 2007
* 
* 

על יצירתו:
* 

==הערות שוליים==

קטגוריה:משוררים ישראלים
קטגוריה:עורכים ספרותיים ישראלים
קטגוריה:אנשי העלייה החמישית
קטגוריה:ישראלים ילידי פולין
קטגוריה:ישראלים שנולדו ב-1932
קטגוריה:ישראלים שנפטרו ב-2019
ישיבת בני עקיבא פרחי אהרון

בית המדרש במתחם חטיבת הביניים
ישיבת בני עקיבא "פרחי אהרון" (נקראת גם "עירוני ב' חיפה", או "פאק"ש" - ראשי התיבות של "פרחי אהרון קריית שמואל") היא ישיבה תיכונית דתית לאומית עירונית המשתייכת למרכז ישיבות בני עקיבא. הישיבה שוכנת בקריית שמואל שבחיפה: מתחם חטיבת הביניים שוכן במרכז הקריה ומתחם החטיבה העליונה שוכן בצפון הקריה. הישיבה משמשת בעיקר את תושבי הקריות וכן יישובים באזור הצפון.

== היסטוריה ==
הישיבה הוקמה בשנת תש"ך (1960), כדי לענות על הצורך של תושבי חיפה במוסד תיכוני דתי. לראש הישיבה מונה הרב ברוך אידלשטיין, שנקרא לתפקיד זה על ידי הרב משה צבי נריה. ראש עיריית חיפה דאז אבא חושי סייע בהקמת הישיבה, והישיבה הייתה הישיבה התיכונית הראשונה שהיא גם תיכון עירוני, דבר שהפך אחר כך למודל לשיתוף פעולה בין רשויות עירוניות למרכז ישיבות בני עקיבא. בתחילה למדו התלמידים במבנים ארעיים שונים, עד שלאחר שלוש שנים הושלמה בניית המבנה הראשון של הישיבה.

הישיבה קרויה על שם הרב , שהיה ראש ישיבה בישיבה יוניברסיטי, וספריו נקראים "פרחי אהרן".

בעבר הייתה בישיבה פנימייה לתלמידים שמקום מגוריהם היה מרוחק, אולם בשנת תשס"ד (2004) נסגרה הפנימיה ובבניין שבו הייתה מתגוררים כיום רבני הישיבה. רוב תלמידי הישיבה מגיעים מהקריות, ומיעוטם ממקומות מרוחקים יותר, כגון עכו וכרמיאל. הישיבה מחנכת בדרך הציונות הדתית ולאורו של הרב קוק.

במסגרת הישיבה פועל בערבים בית מדרש קהילתי, המיועד לאנשים עובדים מאזור הקריות.

===ראשי הישיבה בעבר===
* הרב ברוך אידלשטיין 
* הרב דוד צבי הופמן
* הרב בנימין נכטיילר (כיהן כמזכ"ל תנועת בני עקיבא)
הרב יעקב קליין שימש כסגנו של הרב אדלשטיין (בעשור השני של המאה ה-21, רבה של קריית חיים). ובתפקיד זה שימש גם הרב ישראל גפני.

החל משנת הלימודים תשס"א עומד בראשות הישיבה הרב משה אלמלם.

==ראו גם==
* בוגרי ישיבת פרחי אהרון

==קישורים חיצוניים==
* 
* [https://web.archive.org/web/20151117201332/http://www.ypa.co.il/default.asp?id=1 אתר הישיבה]
* [http://www.yutorah.org/bio.cfm/80035/Rabbi_Ahron_Dovid_Burack הרב אהרן דוד בוראק], באתר הישיבה יוניברסיטי
* הספר פרחי אהרן באתר "HebrewBooks": [http://www.hebrewbooks.org/2615 חלק א] ו [http://www.hebrewbooks.org/2616 חלק ב]
* [http://www.inn.co.il/News/News.aspx/305333 הרב ברוך אדלשטיין הלך לעולמו], דברי הספד מתלמידו, ד"ר מנחם צוקר, באתר ערוץ 7

== הערות שוליים ==

*
פרחי אהרן
פרחי אהרן
פרחי אהרן
פרחי אהרון
קטגוריה:קריית שמואל (חיפה)
קטגוריה:הקריות: בתי ספר
וסט

וסט (West) הוא שם משפחה שמקורו באנגלית ומשמעותו "מערב" בנתינת המבטא על האות ס' בפתח. המילה נכללת גם בשמם של אזורים הנמצאים בצד מערב.

==ראו גם==
*
*ויסט
*

קטגוריה:שמות משפחה גרמניים
קטגוריה:שמות משפחה
קטגוריה:אתרים
משמעות (חשיבות)

פנייתו של בנג'מין פרנקלין לציבור מה-9 בנובמבר 1789 היא בעלת משמעות גדולה בהקשר ההיסטורי של ארצות הברית]]
המונח משמעות (לעיתים גם "משמעותיות") או חשיבות מציין את אופן השפעתו או מידת השפעתו של דבר על אדם או על המציאות. לדוגמה, "נאום בעל משמעות היסטורית" הוא נאום שכתוצאה ממנו התפתחויות ואירועים היסטוריים מסוימים קרו באופן מסוים, ואשר בלי קיומו הם היו קורים אחרת (או לא היו קורים כלל).

את גודל משמעותו של דבר מסוים (עצם, אירוע, תכונה, מידע, תאוריה וכו') ניתן לאמוד על־פי ההשלכות הנובעות ממצב קיומו הייחודי של הדבר: משמעותו של דבר נתון היא רבה יותר, אם לשינויים שהיו מתחוללים או מבוצעים בדבר זה היו השלכות חזקות יותר, ולהפך: אם לשינויים בדבר נתון יש השלכות מועטות, כי אז לדבר זה יש משמעות מועטת.

משמעות ניתן למדוד רק בהקשר נתון: אותו אירוע עשוי להיות בעל משמעות רבה בהקשר אחד ומשמעות מועטת בהקשר אחר, לדוגמה: גירוש יהודי ספרד הוא אירוע בעל משמעות רבה בהקשר ההיסטורי התרבותי של היהדות, אך בהקשר ההיסטורי התרבותי של האבוריג'ינים יש לו משמעות מועטת בלבד.

ניתן להבחין בין המשמעות הנתפסת לבין המשמעות הממשית, כך לדוגמה החלטה נגד חקיקתן של תקנות הנוגעות להפחתת זיהום האוויר על ידי מפלטי מכוניות יכולה למנוע את העלאת עלויות הייצור של חברה המייצרת מכוניות. אדם מסוים, שאינו עובד בייצור מכוניות, יכול לייחס משמעות מועטת לחקיקה הנ״ל, אך ייתכן כי חקיקה זו היא למעשה משמעותית מאוד לגביו, שכן לעליית זיהום האוויר הנובעת מאותה ההחלטה עלולה להיות השפעה מכרעת על בריאותו של אותו אדם.

אפשר לאמוד את המידה שבה מידע או תאוריה הם משמעותיים גם על־פי המידה שבה הם מספקים ידע על המציאות. את משמעותו, כלומר מידת חשיבותו, של מידע אפשר להעריך גם בעזרתם של מספר מדדים נוספים, לדוגמה: המידה בה קיים ביקוש למידע, המידה שבה מתבצעת גישה למידע, המידה שבה המידע מובן, או המידה שבה המידע שימושי. בהקשר זה ניתן להתייחס למשמעותיות של המידע כאל קריטריון של איכות המידע.

== חיפוש משמעות ==

האסכולה ההומניסטית־אקזיסטנציאליסטית בפסיכותרפיה, שהבולטים בתאורטיקנים שלה הם ויקטור פראנקל, אברהם מאסלו וקרל רוג'רס, דוגלת בחיפוש משמעות כאמצעי טיפולי. לדידם, מציאת משמעות היא תנאי לחיי אושר.

== ראו גם ==
* אונטולוגיה (מדעי המידע)
* אקזיסטנציאליזם, משמעות החיים
* עמימות
* קבלת החלטות

==קישורים חיצוניים==
* [http://www.ted.com/talks/lang/he/simon_sinek_how_great_leaders_inspire_action.html איך מנהיגים גדולים מעוררים השראה ופעולה?] הרצאה של סימון סינק על חשיבות המשמעות שמאחורי המעשים (עם כתוביות בעברית).

קטגוריה:מידע
קטגוריה:קבלת החלטות
נכו הראשון

נֶכוֹ הראשון היה שליט בובה של ממלכת אשור באזור הדלתה של הנילוס במצרים התחתונה בין השנים 672 - 664 לפנה"ס ונחשב למייסד שושלת הפרעונים ה-26.

עם נסיגת הנובים בשנת 672 לפנה"ס מונה נכו בידי אשורבניפל מלך אשור לשליט העיר סאיס באזור הדלתה של הנילוס. נכו נחשב על ידי החוקרים לשליט חלש מאוד שלא הצליח לאחד את ממלכת מצרים ולהשתחרר מהשלטון אשורי. תקופת שלטונו ארכה רק שמונה שנים, שכן בשנת 664 לפנה"ס נהרג נכו בידי תנות אמון, בנו של שבכה, במסגרת הפלישה הנובית המחודשת למצרים, בסמוך למוף.
הפלישה הנובית נבלמה במהרה בזכות תגובתו המהירה של אשורבניפל, אשר החיש את צבאו למצרים, דבר שאילץ את הנובים לסגת חזרה אל גבולות ממלכת כוש.

לאחר מותו של נכו הראשון מונה בנו, פסמתיך הראשון, לשליט מצרים על ידי האשורים. אולם שלא כמו אביו, הצליח פסמתיך הראשון לאחד את ממלכת מצרים מחדש ולהשתחרר מעול האשורים.

==לקריאה נוספת==
*Michael Roaf, Cultural Atlas Of Mesopotamia and the ancient near east, 1991

==קישורים חיצוניים==

* 

קטגוריה:פרעוני השושלת ה-26
קטגוריה:אישים שחיו במאה ה-7 לפנה"ס
פגי לואינדולה

פגי מאקאנדה לואינדולה (נולד ב-25 במאי 1979, קינשסה שבזאיר) הוא כדורגלן עבר צרפתי יליד הרפובליקה הדמוקרטית של קונגו ששיחק בעמדת החלוץ. במהלך הקריירה שלו שיחק במגוון מועדונים בצרפת, אוסר, אולימפיק ליון, אולימפיק מרסיי, שטרסבורג ופריז סן-ז'רמן. כמו כן, הוא עשה גיחה קצרה לספרד שם שיחק במדי לבאנטה בעונת 2006-2007 כמושאל. את הקריירה שלו כשחקן סיים בקבוצת ניו יורק רד בולס, מליגת MLS.

לזכותו של לואינדולה ישנן גם 6 הופעות במדי נבחרת צרפת בהן כבש שער אחד.

==קישורים חיצוניים==

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: חלוצי כדורגל
קטגוריה:חלוצי כדורגל צרפתים
קטגוריה:כדורגלנים צרפתים
קטגוריה:כדורגלני שאמו ניור
קטגוריה:כדורגלני שטרסבורג
קטגוריה:כדורגלני אולימפיק ליון
קטגוריה:כדורגלני אולימפיק מרסיי
קטגוריה:כדורגלני אוסר
קטגוריה:כדורגלני לבאנטה
קטגוריה:כדורגלני פריז סן-ז'רמן
קטגוריה:כדורגלני ניו יורק רד בולס
קטגוריה:צרפתים שנולדו ב-1979
דוגי האוזר

דוגי האוזר (באנגלית: Doogie Howser, M.D.) היא סדרת טלוויזיה אמריקנית. הסדרה הופקה בין השנים 1989–1993 לערוץ האמריקני ABC. הסדרה שודרה בישראל באמצע שנות התשעים בערוץ 2.

==עלילת הסדרה==
ד"ר דאגלאס "דוגי" האוזר (מגולם על ידי ניל פטריק האריס) הוא בנם של דייוויד (מגולם על ידי ג'יימס סיקינג) וקת'רין (מגולמת על ידי בלינדה מונטגמרי). כילד, שרד דוגי שני מקרים מוקדמים של לוקמיה, לאחר שאביו הרופא גילה חבורה חשודה בגופו. החוויה הזו הייתה מכוננת לדוגי, ותרמה רבות להחלטתו להפוך לרופא.

דוגי הוא גאון בעל זיכרון צילומי ומשתתף בלימודים לילדי פלא. בגיל שש הוא קיבל ציון מושלם במבחן SAT, סיים את בית הספר התיכון תוך שישה שבועות בגיל תשע. בגיל עשר הוא החל ללמוד בבית בספר לרפואה של אוניברסיטת פרינסטון וארבע שנים לאחר מכן הוסמך כרופא הצעיר ביותר במדינה. בכתבה שנערכה עליו בעיתון נכתב: "לא יכול לקנות בירה, אך יכול לרשום תרופות".

הסדרה מתחילה ביום הולדתו השש-עשרה של דוגי. דוגי עוצר את מבחן הנהיגה שלו כדי לעזור לפצוע בתאונת דרכים. דוגי הוא מנתח מתמחה במרכז הרפואי איסטמן בלוס אנג'לס ועדיין גר בבית הוריו. חברו הטוב ביותר הוא שכנו, ויני דלפינו (מגולם על ידי מקס קסלה) - בן נוער טיפוסי המחבר את דוגי לחיים מחוץ לרפואה ונכנס לביתו דרך החלון. דוגי כותב יומן אישי במחשבו מ 1979. הפרקים בדרך כלל מסתיימים כאשר דוגי כותב בו.

דוגי מחפש להשתלב בחברה בן בני גילו ובין עמיתיו למקצוע. פרקים רבים בסדרה עוסקים בנושאים רחבים כגון: איידס, גזענות, הומופוביה, אפליה מינית, אלימות של כנופיות רחוב, אובדן בתולין, דימוי גוף, זקנה וחברות.

== שידור ==

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סדרות טלוויזיה אמריקאיות שעלו לשידור בשנות ה-1980
קטגוריה:סדרות טלוויזיה רפואיות
קטגוריה:סדרות נעורים אמריקאיות
קטגוריה:סדרות קומדיה אמריקאיות
האוזר, דוגי
קטגוריה:תוכניות טלוויזיה שמתרחשות בלוס אנג'לס
קטגוריה:ABC: תוכניות וסדרות
אסטרואידים (משחק)

אסטרואידים (באנגלית: Asteroids) הוא משחק וידאו שיצא לראשונה לשוק ב-1979 על ידי חברת אטארי כמכונת משחק והפך לאחד המשחקים הפופולריים ביותר באותה התקופה. המשחק נוצר בהשראת אחד ממשחקי הווידאו הראשונים - "Spacewar!".

==תיאור המשחק==
השחקן שולט בחללית קטנה. החללית מסוגלת לנוע ולהסתובב. מטרת המשחק היא השמדת כל האסטרואידים מבלי שהאסטרואדים יתרסקו על החללית של השחקן. כשיורים באסטרואיד הוא מתפרק למספר אסטרואידים קטנים ומהירים יותר.

==קישורים חיצוניים==

* 

קטגוריה:משחקי ארקייד
קטגוריה:משחקי מחשב
קטגוריה:משחקי מובייל
קטגוריה:משחקי פלייסטיישן
קטגוריה:משחקי וידאו משנת 1979
קטגוריה:משחקי Shoot 'em up
פרה מאורו

פרה מאורו (באיטלקית: Fra Mauro; 1385 בערך – 1459) היה נזיר וקרטוגרף ונציאני בן המאה ה-15, איש המסדר הקמלדולסי, שהכין וייצר את מפותיו במנזר סן מיקלה באי מוראנו בלגונה של ונציה. ב-1457 הוא שרטט מפה מדויקת להפליא של העולם הישן והוסיף לה הערות רבות, המשקפות את הידע הגאוגרפי של זמנו. המפה ידועה כיום בשם "מפת פרה מאורו". מהדורה מוערת שלה הוצאה לאור ב-2006 על ידי פיירו פלקטה (Piero Falcheta).

==מפת 1459==
פרה מאורו הכין את המפה באישורו של אפונסו החמישי, מלך פורטוגל. אנדראה ביאנקו, ספן וקרטוגרף שיצר ב-1436 אטלס ובו מפה הקרויה על-שמו "מפת ביאנקו", השתתף עם פרה מאורו בהכנת המפה, כפי שמעידים רישומי התשלומים שקיבל בין השנים 1448 ו-1459. המפה הושלמה ב-24 באפריל 1459 ונשלחה לפורטוגל אך לא שרדה עד ימינו. אל המפה צורף מכתב משליט ונציה אל הנסיך אנריקה הספן, דודו של אפונסו החמישי. המכתב מחזק את ידי אנריקה ומפציר בו להמשיך לממן מסעות מחקר. פרה מאורו נפטר שנה אחר כך, ב-1460, בעודו מכין העתק מן המפה עבור הסניוריה של ונציה, והמלאכה הושלמה על ידי אנדראה ביאנקו. מדליה הונפקה לכבודו של פרה מאורו עוד בימיו ובה הוא מכונה "Geographus incomparabilis" ("גאוגרף שאין שני לו").

==המזרח הרחוק==
מפת פרה מאורו הושפעה מן הגאוגרפיה הסינית, כפי שעולה מדבריו של ניקולו דה קונטי, ונציאני גם הוא. השפעות אלה כוללות כפי הנראה גם טעויות, כמו הנהר העצום הזורם ממרכז אפריקה אל הים האדום.

==מפות אחרות==
ידוע כי שרדו לימינו שני העתקים בלבד ממפותיו האחרות של פרה מאורו. אחת היא מפה פורטולנית המצויה בספריית הוותיקן (Codice Borgiano V), שהוצאה לאור ב-1944 על ידי רוברטו אלמאיה (Roberto Almagià). השנייה זוהתה על ידי אנטוניו ראטי כהעתק מ-1541 של מפה אבודה של פרה מאורו שהכין ג'ורג'ו קלפודה מקנדיה; מפה זו נמכרה ב-1984 במכירה פומבית במילנו לאספן פרטי, וכפי הנראה נמצאת כיום בצרפת.

==הוקרה לפועלו==
מכתש פרה מאורו ותצורת פרה מאורו בירח נקראים על שמו, שאסטרונאוטים מן החללית אפולו 14 ביקרו בהם. צוות אפולו 13 ניסה גם הוא להגיע אליהם, אך נאלץ לשוב על עקבותיו בשל תקלה טכנית.

==קישורים חיצוניים==

== הערות שוליים ==

קטגוריה:קרטוגרפים איטלקים
קטגוריה:הרפובליקה של ונציה: אישים
קטגוריה:ילידי 1385
קטגוריה:נפטרים ב-1459
Wild Gunman

אקדוחן פרוע (באנגלית: Wild Gunman) הוא משחק וידאו אשר יצא במקור לקונסולה Nintendo Entertainment System בשנת 1984, פותח על ידי חברת Intelligent Systems והופץ על ידי חברת נינטנדו. "אקדוחן פרוע" היה אחד המשחקים הראשונים שעשו שימוש באקדח אלקטרוני בקונסולת NES של נינטנדו.

מטרת המשחק היא לנצח דו-קרבים נגד שודדים במערב הפרוע.

== אזכורים בתרבות ==
מכונת ארקייד של המשחק הופיעה בסרט "בחזרה לעתיד 2" כאשר מרטי מגיע לעתיד לשנת 2015 ופוגש בשני ילדים אשר אינם מתרשמים מהמשחק, בטענה שהוא כמו "צעצוע של תינוקות" משום שהוא מצריך שימוש בידיים בשביל לשחק בו.

==קישורים חיצוניים==

קטגוריה:משחקי וידאו משנת 1984
קטגוריה:משחקי NES
קטגוריה:משחקי וידאו שפותחו ביפן
קאטס והכלב

קאטס והכלב (באנגלית: Katts and Dog) היא סדרת טלוויזיה קנדית אשר הופקה בין השנים 1988–1992.

הסדרה התמקדה בעלילותיהם של השוטר האנק קאטס והשותף שלו, כלב הזאב רינטי אשר פותרים יחד תעלומות ונלחמים בפשע.

בישראל, הסדרה שודרה בשעות אחר הצהריים במסגרת הרצועה היומית "רואים 6/6" ששודרה בטלוויזיה החינוכית בסוף שנות השמונים ותחילת שנות התשעים. כמו כן הסדרה שודרה בישראל גם בערוץ המזרח התיכון בשנות התשעים.

==קישורים חיצוניים==

קטגוריה:סדרות טלוויזיה קנדיות
קטגוריה:סדרות טלוויזיה קנדיות שעלו לשידור בשנות ה-1990
קטגוריה:הטלוויזיה החינוכית הישראלית - תוכניות רכש
ליבריוס

האפיפיור ליבריוס (בלטינית: Liberius; מת ב-24 בספטמבר 366) כיהן בתפקידו החל מ-17 במאי 352 עד מותו. הוא האפיפיור הקדום ביותר שלא זכה לקנוניזציה כקדוש, אם כי הוא הוכתר לקדוש בכנסייה האורתודוקסית המזרחית. ליבריוס ירש בתפקידו את יוליוס הראשון, ולפי הקטלוג הליבריאני שסוקר את האפיפיורים מפטרוס ועד ליבריוס, הוא החל לכהן ב-22 במאי. לאחר כינוס סינוד רומאי פעולתו המתועדת הראשונה הייתה לכתוב לקיסר קונסטנטיוס השני, וביקש ממנו לכנס מועצה באקוויליה שתעסוק בנושא של אתנסיוס מאלכסנדריה; אולם, הקיסר אילץ את השליח לכתוב כנגד רצונו מכתב גינוי על הפטריארך האורתודוקסי של אלכסנדריה.

ליבריוס היה אחד מהיחידים שסירב לחתום ב-355 על כתב גינוי לאתנסיוס, שהוצא מחדש במילאנו כצו קיסרי לכל הבישופים המערביים. אל ליבריוס הצטרפו אוסביוס מוורצ'לי, דיוניסיוס ממילאנו ולוציפר מקליארי. התוצאה העיקרית של סירוב זה הייתה העברתו לברואה שבתראקיה; האנטי אפיפיור פליקס השני החליף אותו בתפקידו.

גלותו של ליבריוס נמשכה שנתיים, ובסופן הקיסר החזיר אותו לרומא; אולם, כיוון שבישופות רומא הייתה באופן רשמי בידיו של פליקס, חלפה שנה נוספת עד שליבריוס חזר לתפקידו. כוונתו של הקיסר הייתה שליבריוס ימשול על הכנסייה ביחד עם פליקס, אך לאחר הגעתו של ליבריוס תושבי רומא גירשו את פליקס. ליבריוס ופליקס לא נטלו חלק במועצת רימיני שהתכנסה בשנת 359.

לאחר מותו של קונסטנטיוס ב-361 ליבריוס ביטל את החלטות המועצה, אך בהסכמתם של הבישופים אתנסיוס והילריוס החזיר לתפקידם את הבישופים שהביעו את הסכמתם להחלטות המועצה וביטלו אותה לאחר מכן. ליבריוס העניק יחס מועדף למשלחת שהגיעה אליו מהאפיסקופליות המזרחית בשנת 366, וקלט לתוך הקהילה שלו את המתונים מבין האריאנים. הוא מת ב-24 בספטמבר 366.

== קישורים חיצוניים ==

* ליבריוס באנציקלופדיה הקתולית
* [http://www.documentacatholicaomnia.eu/01_01_0352-0366-_Liberius,_Sanctus.html אגרותיו וכתביו של ליבריוס ב-Documenta Opera Omnia]
* [http://www.fourthcentury.com/index.htm?http&&&www.fourthcentury.com/Papal/JK/jkliberius.htm כרונולוגיה של החלטותיו של ליבריוס]
* 

== הערות שוליים ==

קטגוריה:אפיפיורים במאה ה-4
קטגוריה:ילידי 310
קטגוריה:נפטרים ב-366
תצורת מאליח

תקופת היורה בבורג' אל-מלח]] 

תצורת מאליח היא תצורה של סלע אבן גיר מתקופת היורה שנחשפה במורדות המצודה הצלבנית בורג' אל-מלח. זה המקום היחיד בארץ ישראל בו נחשפו סלעים מתקופת היורה, בין הר החרמון לבין מכתש רמון.

בגבעה בה מצויים סלעי התצורה ניכרת השפעת הסחיפה. כך נוצרת צורה מינאטורית של קרחונים, תופעה המוסברת במבנה המיוחד של אבן הגיר מתקופת היורה. צילום מקרוב של הסלע יוצר את הרושם כאילו הצילום נעשה באזורים לא מוכרים בארץ. מנחם מרקוס כותב כי מבנה דומה של סלעים, המכונה טרשונים (Lapie's), מצוי באזור רמתא - שובא - הר דב, במורדות החרמון, אף הוא מתקופת היורה.

== לקריאה נוספת ==
* מנחם מרקוס, בקעת הירדן ומזרח השומרון, רשות שמורות הטבע, 1992.
* צבי אילן, בקעת הירדן ומדבר שומרון, הוצאת עם עובד - תרבות וחינוך, תל אביב, 1973
* י' מימרן, מחקרים גאולוגיים חדשים ביהודה ושומרון, החברה הגאולוגית הישראלית, מרץ 1972

מאליח
קטגוריה:ישראל: פלאונטולוגיה
וילהלם קוהן

וילהלם קוהן (בגרמנית: Wilhelm Cohn; 6 בפברואר 1859, ברלין – 17 באוגוסט 1913, ברלין) היה שחמטאי יהודי-גרמני.

קוהן השתתף במספר תחרויות חזקות. בשנת 1897 חלק מקום 13-14 בתחרות ברלין (ניצח: רודולף שארושק). בשנת 1898 חלק מקום 2-4 בקלן (ניצח: עמוס ברן). בשנת 1899 חלק מקום 10-11 בתחרות לונדון (ניצח: עמנואל לסקר). בשנת 1900 הגיע קוהן למקום השישי בתחרות מינכן (ניצחו: גזה מארוצי, הרי נלסון פילסבורי וקרל שלכטר). בשנת 1902 הגיע קוהן למקום ה-13 בתחרות הנובר (ניצח: דוד ינובסקי). 

קוהן ניצח בתחרויות משנה אחדות לרבות ברלין 1893, לייפציג 1894, הייסטינגס 1895, אייזאך 1896, ברלין 1908, וכן הגיע למקום השלישי בתחרות ברמן 1905. הוא חלק מקום 2-3 בתחרות ברלין 1911 (ניצח: קארל אהוס). 

קוהן השתתף בדו-קרבות מול קארל אוגוסט ואלברודט בשנת 1894 והפסיד 0-5 ונגד ארהרדט פוסט לו הפסיד בשנת 1910 בתוצאה +3-6=3 (+ ניצחונות – הפסדים = תוצאות תיקו).

==קישורים חיצוניים==

* [http://chessmetrics.com/cm/CM2/PlayerProfile.asp?Params=199510SSSSS3S023644000000111000000000004110100 מידע כללי]

קטגוריה:שחמטאים יהודים גרמנים
קטגוריה:גרמנים שנולדו ב-1859
קטגוריה:גרמנים שנפטרו ב-1913
סמל טריטוריית הבירה האוסטרלית

סמל טריטוריית הבירה האוסטרלית עוצב בשנת 1927 על ידי משרד הפנים והטריטוריות (Commonwealth Department of Home Affairs and Territories), לבקשת משרד ההגנה (Commonwealth Department of Defence) אשר השיקה באותה עת את אוניית הוד מלכותה קנברה, וביקשה סמל עבור הספינה (בהתאם לסמל טריטוריית הבירה).

==היסטוריה==
ועדת הבירה הפדרלית (ה-FCC) הכריזה על תחרות לעיצוב הסמל עבור הטריטוריה, ובאפריל 1928 נבחרה הצעתו של סי. אר. ויילי (C. R. Wylie). הצעה זו נשלחה למכללת שלטי האבירים שבלונדון לאישור הסמל. באותה עת עוד לא היה בסמל המוטו. לאחר מספר שינויים אשרה מכללת שלטי האבירים את הסמל, והוא הוענק רשמית לטריטוריה ב-7 בנובמבר 1928.

==תיאור הסמל==
במרכז הסמל - שלט האצולה שרקעו כחול ובמרכזו טירה לה שלושה מגדלים, המסמלים את שלוש הרשויות הממוקמות בטריטוריית הבירה (המבצעת, המחוקקת והשופטת). מעל הטירה מוצלבות באלכסון חרב המסמלת את כוחות ההגנה של אוסטרליה ושרביט המסמל את הפרלמנט האוסטרלי. במרכז החרב והשרביט המוצלבים כתר המסמל את המלוכה האוסטרלית.

מתחת לטירה שושן צחור - סמל דוכס יורק אשר פתח את בניין הפרלמנט האוסטרלי בשנת 1927.

מעל שלט האצולה, כציצה - שער מתרומם המסמל את ארמון וסטמינסטר (מושב הפרלמנט הבריטי) - עליו מתבססת השיטה הפרלמנטרית האוסטרלית. מאחורי השער המתרומם מצויר עץ הסמל את קנברה.

תומכי שלט האצולה הם ברבור שחור אוסטרלי המסמל את האבוריג'ינים של אוסטרליה וברבור לבן המסמל את המתיישבים הלבנים שהגיעו מאירופה.

בראשית שנות ה-30 נוסף המוטו על קלף בתחתית הסמל. במקור נוסף המוטו בלטינית: "Pro Rege, Lege et Grege" (כאשר הכוונה הייתה שהמוטו יציין "עבור המלך, החוק והעם"). בשנת 1935 הוחלף המוטו הלטיני במוטו באנגלית: "For the King, the Law and the People".

טריטוריית הבירה האוסטרלית
קטגוריה:טריטוריית הבירה האוסטרלית: סמלים לאומיים
קטגוריה:קנברה
קטגוריה:ברבורים בתרבות
ואדי א-זרקא

מראה הנחל

ואדי א-זרקא הוא נחל, בו זורמים מי מעיינות כל השנה. שמו מתקשר למילה אזרק שפירושה צבע כחול. בעברית הוא נקרא נחל נטוף עליון.

הנחל נמצא דרומית-מערבית מהיישוב נווה צוף ומנקז אל אגן נחל איילון.
מוצאו של הואדי הוא במרכז הרי גופנא באזור הכפר דיר ניזאם. אל ואדי זרקא מתחבר ואדי טווחין שראשיתו למרגלות גבעת נבי עי'ת.

==שמורת עיינות זרקא==
הוא עובר בתחום שמורת "עיינות זרקא". השמורה משתרעת על פני יער אל האשמי, אפיק ואדי א-זרקא וואדי א-טווחין ושטחה הוא 3,285 דונם. השמורה נמצאת ממערב לדרך מקומית 4556.

==גאולוגיה==
בערוץ ואדי זרקא נובעים כעשרים מעיינות שכבה. מי המעיינות נאגרים בבריכות בנויות ומשקים בתי שלחין ומטעים. בערוץ הראשי מספר גבים גדולים ובריכות מים קטנות וסביבן צמחיית מים עשירה.

מצפון מערב לנחל, מצידו השני של הכביש המקומי, מצוי נחל אל האשמי בו נמצא חורש ים תיכוני, מעורב בעצי אורן נטועים ועצי אלון מצוי ואלת המסטיק. היער נטוע על גבי מסדרון קמור תלול עם סלעים מתקופת הקרטיקון התחתון. דרגשי הסלע גבוהים ומשוכבים וביניהם שכבות קרקע טרה רוסה.

==לקריאה נוספת==
*מפת טיולים וסימון שבילים 7: השרון והשומרון. בהוצאת "הועדה לסימון שבילים בישראל".
== קישורים חיצוניים ==

* [http://old.parks.org.il/BuildaGate5/general2/data_card.php?Cat=~30~~591592109~Card1~&ru=&SiteName=parks&Clt=&Bur=292914688 שמורת הטבע עינות זרקא], רשות הטבע והגנים
* [http://www.inature.info/wiki/%D7%A9%D7%9E%D7%95%D7%A8%D7%AA_%D7%A2%D7%99%D7%A0%D7%95%D7%AA_%D7%96%D7%A8%D7%A7%D7%90 השמורה באתר iNature]

קטגוריה:השומרון: נחלים
קטגוריה:השומרון: מעיינות
שער מתרומם

תרשים המדגים כיצד משקולות מאפשרות את הרמת השער.
השער המתרומם הפנימי ב-Torre dell'Elefante ([[קליארי, סרדיניה).]]
שער מתרומם או שער סורג הוא שער עשוי סורג מתכת, עץ או שילוב של שניהם, המהווה חלק מביצורי מבצר או טירה.

בשערים מתרוממים נעשה שימוש בטירות בימי הביניים במטרה להגן על הכניסה אל האזור המבוצר. השער התרומם לתוך מבנה מגדל שמעל השער על מנת לאפשר כניסה לטירה, והורד כך שקצותיו ננעצו בקרקע על מנת למנוע כניסה. מבנה שער מסוג זה היה קשה יותר לניתוץ באמצעות איל נגיחה.

מערכת של משקולות או חבלים איפשרה הורדה והעלאת השער.

במקרים מסוימים כללה מערכת השערים שני שערים מתרוממים שאיפשרו כליאת האויב בין שני השערים. במקרים אלה היו חרכי ירי שאפשרו ירי חצים לעבר האויב הכלוא והשלכת חפצים עליהם.

==הרלדיקה==
שער מתרומם מסמל בהרלדיקה את ארמון וסטמינסטר שבלונדון. מאחר שהפרלמנט הבריטי יושב בארמון וסטמינסטר הפך השער המתרומם לסמל הפרלמנט הבריטי המופיע על כל מסמכיו הרשמיים. כמו כן מופיע סמל זה על מטבע הפני הבריטי, על סמל טריטוריית הבירה האוסטרלית (מאחר שהסמל מסמל גם את הפרלמנט האוסטרלי).

<gallery>
תמונה:Portcullis Bucharest.jpg| בוקרשט, רומניה
תמונה:Stirling Castle portcullis dsc06571.jpg|טירת סטירלינג, סקוטלנד
תמונה:Palazzo Comunale03.jpg|פאלאצו ד'אקורסיו, בולוניה, איטליה
תמונה:Portcullis Edinburgh 200411.jpg| טירת אדינבורו, אדינבורו, סקוטלנד
</gallery>

== ראו גם ==
* בית פורטקליס

== קישורים חיצוניים ==

קטגוריה:אמצעי ביצור
קטגוריה:מטענים הרלדיים
מתרומם
סופי, דוכסית אדינבורו

סופי, דוכסית אדינבורו, [[2010]]
שלט האצולה של סופי, דוכסית אדינבורו
סופי, דוכסית אדינבורו (באנגלית: Sophie, Duchess of Edinburgh; נולדה ב-20 בינואר 1965) היא רעייתו של הנסיך אדוארד, דוכס אדינבורו, בנה הצעיר של המלכה אליזבת השנייה.

==ביוגרפיה==
סופי הלן ריס-ג'ונס (באנגלית: Sophie Helen Rhys-Jones) נולדה באוקספורד לכריסטופר בורניס ריס-ג'ונס ולמרי או'סאליבן ריס-ג'ונס. סופי הלן קרויה על שם הלן דודתה (אחות אביה), אשר נהרגה בתאונת רכיבה 5 שנים לפני הולדתה של סופי.

סופי היא ילדתם השנייה של כריסטופר ומרי, ולה אח גדול בשם דייוויד בורנס. 

בצעירותה עברה המשפחה לקנט שם למדה בבית הספר המכין דליץ', ובמכללת קנט פמבורי ובהמשך למדה מזכירות במכללת מערב קנט.

לאחר סיום לימודיה החלה סופי לעסוק ביחסי ציבור ועבדה במספר חברות ובהם חברת קפיטל רדיו. בשנת 1996 הקימה חברת יחסי ציבור יחד עם שותפה לעסקים מורי הארקין (Murray Harkin).

ב-6 בינואר 1999 התארסה סופי לנסיך אדוארד, ונישואיהם נערכו ב-19 ביוני 1999 בקפלת ג'ורג' הקדוש שבטירת וינדזור. ביום נישואיהם קיבל בן זוגה את התואר רוזן וסקס, ובהתאם הפכה סופי לחלק ממשפחת המלוכה וקיבלה את התואר "רוזנת וסקס". ב-2023 הוענק לבעלה התואר "דוכס אדינבורו" והיא הפכה לדוכסית אדינבורו.

בני הזוג מתגוררים בפארק באגשוט שבסארי.

לאדוארד וסופי שני ילדים: לואיז אליס אליזבת מרי וינדזור שנולדה ב-8 בנובמבר 2003, וג'יימס אלכסנדר פיליפ תיאו וינדזור, שנולד ב-17 בדצמבר 2007 בניתוח קיסרי.

==שערוריות ציבוריות==
מספר שערוריות ציבוריות נסובו סביב סופי, דוכסית אדינבורו. 
בין היתר, הועלתה נגדה ביקורת זמן קצר לפני נישואיה, כאשר עיתון "הסאן" הבריטי פרסם תמונה שלה בחצי-עירום. בתמונה ניתן היה לראותה יחד עם מגיש רדיו קפיטל כריס טאראנט. תמונה זו צולמה בעת שעבדה בתחנה, זמן רב לפני נישואיה. כמו כן, נטען כנגדה בשנת 2001 בעיתון "The Mail on Sunday", כי היא משתמשת בקשריה ומעמדה על מנת לקדם את סוכנות הפרסום שלה, בעקבות דברים שאמרה לכתב העיתון שהתחזה לנסיך סעודי. טענות אלה הובילו לעזיבתה את סוכנות הפרסום בשנת 2002. במסגרת השיחה עם הנסיך המתחזה אמרה מספר אמירות בוטות כנגד ממשלת בריטניה. בתמורה לכך שאמירות אלה לא יפורסמו, הסכימה להעניק ריאיון מסודר לעיתון - ראיון שפורסם לבסוף תחת הכותרת "אדוארד לא הומו".

==תוארי כבוד==
סופי, דוכסית אדינבורו בחתונת [[ויקטוריה, נסיכת שוודיה]]
תארה הרשמי של הנסיכה הוא "הוד מעלתה, דוכסית אדינבורו, רוזנת וסקס, רוזנת סוורן". באופן לא פורמלי היא נקראת "סופי, דוכסית אדינבורו".

סופי היא חברה במסדר ג'ון הקדוש (מאז שנת 2005), וכן בעלת תוארי הכבוד הצבאיים הבאים:
* אלוף-משנה ביחידת האחיות המלכותית של המלכה אלכסנדרה (Queen Alexandra's Royal Army Nursing Corps).
* אלוף-משנה מלוכתי בגדוד הרובאים החמישי (רגימנט הרובאים).
* אלוף-משנה בגדוד הרוכבים של דרום אלברטה (בצבא קנדה).
* אלוף-משנה בגדוד לינקולן וולנד (The Lincoln and Welland Regiment) (בצבא קנדה).

==קישורים חיצוניים==

* 
* 
* 

קטגוריה:רוזני וסקס
קטגוריה:המלוכה הבריטית
קטגוריה:מסדר ג'ון הקדוש
קטגוריה:נסיכות בריטיות
קטגוריה:רוזנות (נשים)
קטגוריה:המסדר הוויקטוריאני המלכותי: אבירים וגבירות הצלב הגדול
קטגוריה:בריטיות שנולדו ב-1965
בית פורטקליס

משמאל לימין: בית פורטקליס, ה[[לונדון איי ומגדל השעון של ארמון וסטמינסטר בו נמצא הביג בן.]]
בית פורטקליס או בית השער המתרומם (באנגלית: Portcullis House) הוא מבנה באזור וסטמינסטר של רובע הסיטי של וסטמינסטר בעיר לונדון. המבנה משמש כבניין משרדים עבור חברי הפרלמנט הבריטי, בשל המחסור במקום בארמון וסטמינסטר - מושב הפרלמנט הבריטי. המבנה נבנה בקצה הדרומי של רציף ויקטוריה על גדת נהר התמזה, ונקרא על שם השער המתרומם המסמל את ארמון וסטמינסטר ואת הפרלמנט הבריטי.

במבנה מצויים משרדים של כשליש מחברי הפרלמנט הבריטי. ייתר המשרדים נמצאים בבניין נורמן שו ובארמון וסטמינסטר.

== היסטוריה ==
בשנת 1993 פרסם משרד האדריכלים מייקל הופקינס ושות' את התוכנית המוצעת למבנה, ומבנה קודם שעמד באתר נהרס בשנת 1994 על מנת לאפשר את הקמת המבנה. באותה עת הרכבת התחתית של לונדון האריכה את קו ג'ובלי ובנתה את תחנת וסטמינסטר של הרכבת התחתית באתר מתחת למיקום בו נבנה המבנה וכחלק ממנו. תחנת הרכבת נבנתה מתחת לתחנת רכבת של קו דיסטריקט שהייתה במיקום, ולצורך החפירה שונה תוואי קו דיסטריקט. לאחר בניית שתי תחנות הרכבת, החלה בניית המבנה בשנת 1998 והמבנה נחנך בשנת 2001.

== תיאור המבנה ==
החלל המרכזי של המבנה
מבט על המבנה מכיוון [[גשר וסטמינסטר.]]

המבנה תוכנן בצורה המקשרת אותו אל תחנות הרכבת התחתית שתחתיו. תקרת החלל המרכזי הגדול של המבנה נתמכת על ידי עמודי הפלדה שבדפנות המבנה - ואין עמודי תמיכה במרכזו.

המבנה נבנה בצורה המזכירה את הסגנון הגותי הוויקטוריאני, בו נבנה גם ארמון וסטמינסטר. למבנה נבנתה סדרת ארובות המתאימות לארובות בניין נורמן שו הסמוך. הארובות אינן משמשות להוצאת עשן ומהוות חלק ממערכת מיזוג האוויר של המבנה (למעשה הארובות נועדו להכניס אוויר אל המבנה תוך שימוש ברוח).

חלקו הפנימי של המבנה נבנה בצורה הדומה לפנים של ספינה. החלל המרכזי מעוטר בעצים ומזרקות. יתר קומות המבנה זהות זו לזו- המשרדים ממוקמים משני צידי החלל המרכזי. על פי הנוהג, חברי פרלמנט מאותה מפלגה יושבים באותן קומות. בקומה הראשונה מספר חדרי ישיבות הקרויים על שם פוליטיקאים בריטים ידועים ובהם בטי בות'רויד, הרולד מקמילן, מרגרט תאצ'ר, קלמנט אטלי, הרולד וילסון וג'ו גרימונד.

חדרי המבנה מקושרים למערכת הכריזה של ארמון וסטמנסטר על מנת לאפשר הודעות על תחילת הצבעות וישיבות.

== קישורים חיצוניים ==

* 
* [http://www.galinsky.com/buildings/portcullishouse/index.htm תיאור המבנה ותמונות המבנה] באתר משרד האדריכלים
* [http://news.bbc.co.uk/1/hi/uk_politics/1023847.stm בתוך בית פורטקליס], כתבתו של בן דייוויס באתר חדשות ה-BBC

קטגוריה:לונדון: בנייני ממשל
קטגוריה:וסטמינסטר: מבנים
עמנואל שיפרס

עמנואל שיפרס (ברוסית: Шифферс, Эммануил Степанович; 4 במאי 1850, סנקט פטרבורג – 12 בדצמבר 1904, סנקט פטרבורג) היה שחמטאי יהודי-רוסי ובמשך שנים רבות היה השחמטאי המוביל אחרי מיכאל צ'יגורין. 

הוריו של שיפרס היגרו לרוסיה מגרמניה. שיפרס החזיק בתואר אלוף רוסיה לשחמט במשך 10 שנים לפני שנוצח על ידי תלמידו מיכאל צ'יגורין בשנת 1880. בפגישתם הראשונה בשנת 1873 שיפרס היה מסוגל לשחק עם צ'יגורין ולהציע לו פרש יתרון. בשנת 1878 הם שיחקו כשווים בשני דו-קרבות: בראשון ניצח צ'יגורין 7-3 ובשני ניצח שיפרס 7.5-6.5 וכך מיצב את עצמו כשחקן השני החזק ביותר ברוסיה אחרי צ'יגורין עצמו. לאחר מכן שיחקו עוד שני דו-קרבות ובשניהם ניצח צ'יגורין. בסיכום כולל של כל המשחקים ביניהם ניצח צ'יגורין +41 -19 =15.

בעיר רוסטוב על הדון שיחק שיפרס בדו-קרב מול אלוף העולם לשעבר וילהלם שטייניץ בשנת 1896, והפסיד 6.5-4.5 (ארבעה ניצחונות, שישה הפסדים ותיקו אחד).

שיפרס שיחק בשמונה תחרויות בינלאומיות מתחרות פרנקפורט 1887 ועד תחרות קלן 1898. התוצאה הטובה ביותר שהשיג הייתה בהייסטינגס 1895, שם סיים במקום השישי עם 12/21 (ניצח: הרי נלסון פילסבורי). בשנים 1899 ו-1900 הגיע שיפרס למקום השני אחרי צ'יגורין באליפויות רוסיה הראשונה והשנייה. 

שיפרס היה מוכר כ"מורה השחמט של רוסיה". בשנת 1889 שיפרס נתן את ההרצאות הראשונות בנושא תאוריה שחמטאית באיגוד השחמט של סנקט פטרבורג ובערים נוספות. הוא כתב את ספר השחמט Samouchitel shakhmatnoi igry (למד עצמך שחמט) שפורסם בשנת 1906, ולאחר מכן עודכן במהדורות נוספות. 

שיפרס כתב במספר טורי שחמט וכמו כן ערך את העיתון Schachmatny Schurnal בין השנים 1894 עד 1898.

==התמודדויות==
{| class="wikitable sortable"
! שנה !! מיקום !! המתמודד השני !! class="unsortable" colspan="2" | תוצאה
|-
||1874 ||סנקט פטרבורג|| שרדין|| 5 מ-9||ניצחון
|-
||1877 ||סנקט פטרבורג|| אמלונג|| 6 מ-8||ניצחון
|-
||1878 ||סנקט פטרבורג|| מיכאיל צ'יגורין || 3 מ-10||הפסד
|-
||1878 ||סנקט פטרבורג|| מיכאיל צ'יגורין || 7.5 מ-14||ניצחון
|-
||1879 ||סנקט פטרבורג|| מיכאיל צ'יגורין || 5 מ-13||הפסד
|-
||1880 ||סנקט פטרבורג|| מיכאיל צ'יגורין || 2.5 מ-11||הפסד
|-
||1890 ||סנקט פטרבורג|| ניקולאי מיטרופולסקי|| 7 מ-12||ניצחון
|-
|1894 || רוסטוב על הדון || יאנקוביץ'|| 10 מ-17|| ניצחון
|-
|1895 || רוסטוב על הדון || יאנקוביץ'|| 7 מ-9|| ניצחון
|-
|1895 ||סמרה || שרדין|| 7 מ-9|| ניצחון
|-
||1895 ||סנקט פטרבורג|| מיכאיל צ'יגורין || 4.5 מ-13||הפסד
|-
||1896 || רוסטוב על הדון|| וילהלם שטייניץ || 4.5 מ-11||הפסד
|-
||1897 ||סנקט פטרבורג|| מיכאיל צ'יגורין || 4 מ-14||הפסד
|-
||1897 ||סנקט פטרבורג|| אז'ן זנוסקו-בורובסקי || 2.5 מ-4||ניצחון
|-
|}

==קישורים חיצוניים==

* [http://www.wtharvey.com/sche.html תחבולות ממשחקיו של שיפרס]
* [http://chessmetrics.com/cm/PL/PL35583.htm אומדן מד כושר של שיפרס]
* [http://chessmetrics.com/cm/CM2/PlayerProfile.asp?Params=199510SSSSS3S116450000000141000000000026910100 מידע כללי]

קטגוריה:שחמטאים יהודים רוסים
קטגוריה:אלופי רוסיה בשחמט
קטגוריה:מחברי ספרי שחמט יהודים
קטגוריה:רוסים שנולדו ב-1850
קטגוריה:רוסים שנפטרו ב-1904